Slik rammer streiken
Den politiske streiken er en protest mot regjeringens forslag til endringer i arbeidsmiljøloven, og det er varslet markeringer 180 steder i landet. Arbeidsminister Robert Eriksson (Frp) skal selv holde appell foran Stortinget når de streikende møtes i ettermiddag. Hva synes du om streiken? Send inn bilder Dette rammes: * Streiken får konsekvenser for bemanningen på flyplassene mellom klokken 14 og 16 og trafikkforstyrrelser må påregnes. Det blir ingen flyavganger, men innkomne fly får lov til å lande. Se Avinors oversikt over hva som rammes her. * Alle avganger til flytoget og NSB er innstilt mellom klokken 15 og 16. Sjekk togene her. * I Oslo vil T-bane, trikk og buss stå stille mellom klokka 15 og 15.30. Se oversikten her. * AtB i Trondheim og Skyss som driver buss og bane i Bergen, innstiller avganger under markeringen. * Også ferjetrafikk rammes. * Noen barnehager og offentlige kontorer holder stengt. * Ved tollstasjonen på Svinesund blir tollklarering av godstransport satt på vent. * Også prester i Den norske kirke slutter seg til den politiske streiken. * Posten og Bring melder at streiken kan føre til forsinkelser for post, pakke og godsleveranser.Fagbevegelsen understreker at samfunnsoppgaver som handler om beredskap og å holde hjulene i gang, ikke skal rammes. – Det dreier seg om en dramatisk endring av hele det norske arbeidslivet. Derfor går LO, Unio og YS til politisk streik i dag, skriver LO-leder Gerd Kristiansen, Unio-leder Anders Folkestad og Jorunn Berland i YS i et innlegg i VG der de forsvarer og begrunner storstreiken som rammer store deler av landet onsdag ettermiddag. Kollektivtransport, barnehager og offentlige kontorer blir berørt. – Regjeringen påstår at liberaliseringen av arbeidsmiljøloven bare er en oppmykning, mens det i realiteten vil bli et hardere arbeidsliv. Både stillingsvern og arbeidstidsordninger settes under press. Helheten i forslagene til endringer i arbeidsmiljøloven, som regjeringen har fremmet, rokker ved hele den norske samfunnsmodellen, skriver de tre lederne.Dersom regjeringen får det som den vil, må norske arbeidstakere blant annet belage seg på oftere søndagsjobbing, mer overtid og flere på midlertidig ansettelse, ifølge NTB. – Det viktigste i regjeringens forslag er at arbeidsgiverne skal kunne ansette midlertidig selv for varige oppgaver. I dag er det bare tillatt ved midlertidig behov. Regjeringen vil ha en generell adgang til å ansette folk midlertidig i inntil tolv måneder, uten vilkår. Dermed brytes en viktig skanse i norsk arbeidsliv, og det er langt mer dramatisk enn velgerne hadde grunn til å vente før valget, mener de.
I to timer lammet LO, Unio og YS Norge gjennom dagens generalstreik. dagens generalstreik.